פוטו פרג' (סרט)

פוטו פרג' הוא סרט תיעודי של קובי פרג' על משפחתו וקורותיהם של עשרת האחים והאחיות שעלו מבגדד בשנות החמישים וטיפסו בסולם ההצלחה מן המעברה לארמון (בניין בית הקולנוע "ארמון דוד"), וחידת התפוררותה הכואבת של משפחת הצילום הראשונה בישראל. הסרט השתתף בפסטיבל הקולנוע ירושלים 2016 במסגרת תחרות ון ליר לקולנוע ישראלי תיעודי באורך מלא. הסרט יצא לאקרנים ב-25 באוגוסט בבתי הקולנוע של קולנוע לב, ובהמשך השנה הגיע הסרט גם לשידור טלוויזיוני ב-yes דוקו. הסרט זכה לביקורות חיוביות מצד המבקרים והגיע אל הצופים בתור אחד הסרטים המבטיחים של שנת 2016. בשנת 2023 שודר הסרט בHOT8. הסרט היה מועמד לפרס אופיר עבור הסרט התיעודי באורך מלא לשנת 2016. בשנות ה-50 עלתה לישראל מעיראק משפחת בִּלְבּוּל (לימים פרג') שמנתה חמישה אחים וחמש אחיות, והתיישבה במעברה בפתח תקווה חסרת אמצעים. האח הבכור פרג' (לימים פרג' פרי) אהב מאוד את תחום הצילום, תחום שהיה חביב עליו עוד בילדותו ויזם הקמת חנות צילום. החנות בפתח תקווה, בה עבדו כל בני המשפחה, הפכה תוך מספר שנים לסיפור הצלחה ארצי וצברה מוניטין כפוטו מקצועי מתקדם לצילומי משפחות, כלות וחתנים ואף צילומי תחרויות מלכת היופי. בהמשך כחלק ממהלך התרחבות, רכשה המשפחה את הבניין בפינת הרחובות דיזנגוף וארלוזורוב בתל אביב, בו שכן לפני כן בית הקולנוע "ארמון דוד". לפתיחה החגיגית הגיעו אנשים רבים, מפוליטיקאים כמו יצחק רבין ויצחק נבון ועד אמנים מובילים כמו שושנה דמארי. משפחת פרג' הובילה את תחום הצילום בישראל והיה המשוכלל ביותר: הכיל מעבדות פיתוח משוכללות שנרכשו בחו"ל, והיה הראשון שהחל בפיתוח תמונות צבע "מהיום להיום", מושג ומותג שהפך עם הזמן להיות שגור בפי כל. המשפחה טיפסה בסולם ההצלחה מן המעברה לארמון אבל דווקא בתקופת הזוהר של הצילום בארץ ושל המשפחה התחולל הקרע בין פרג' פרי לשאר האחים. האחים ביקשו לפתוח סניפים נוספים של המותג במקומות נוספים בארץ. לאחר שקיבלו את הסכמתו של פרג' לא הצליחו לעמוד בתנאים והדרישות הגבוהות שהציב בפניהם. פרג' הרגיש שהאחים פוגעים בשמו ובציפור נפשו - הצילום. אחדות המשפחה החלה להתפורר ומאז שומר פרג' פרי על נתק מוחלט משאר אחיו ואחיותיו. הבמאי והשחקן קובי פרג', בנו של האח הצעיר במשפחה יצא להתחקות אחר ההיסטוריה המשפחתית לחטט בארכיונים הפרטיים כדי לגלות את קורות המשפחה ולנסות לפתור את חידת התפוררותה של המשפחה והפרדותם זה מזה. אתר הסרט הרשמי "פוטו פרג'", במסד הנתונים הקולנועיים IMDb (באנגלית) "פוטו פרג'", באתר ספר הקולנוע הישראלי "פוטו פרג'", באתר אידיבי "פוטו פרג'", במסד הנתונים הקולנועיים KinoPoisk (ברוסית) "פוטו פרג'", במיזם "אישים" לתיעוד היצירה הישראלית כתבות: רותי שילוני, ‏הסיפור שמאחורי "פוטו פרג'" נחשף, באתר ‏מאקו‏, 21 באוגוסט 2016 איל שגיא ביזאוי, החיים על פי פרג': קובי פרג' מספר את סיפור הקרע משפחתי, באתר הארץ, 25 באוגוסט 2016 אפרת מלטר, ביקורת פוטו פרג': הדרמה היא החיים עצמם, באתר nrg‏, 28 באוגוסט 2016 אבנר שביט‏, השמש של פרג': "פוטו פרג'" הוא סרט תעודה יפה ומרתק שנכנס ללב, באתר וואלה, 28 באוגוסט 2016 מאיר שניצר, ‏פוטו פרג': הדוקומנטרי שמצליח להתחרות בכל מלודרמה מגירת דמעות, באתר מעריב אונליין, 30 באוגוסט 2016 שמוליק דובדבני, "פוטו פרג'": סרט בורקס דוקומנטרי טעים, באתר ynet, 31 באוגוסט 2016 שירי הדר, קובי פרג': "הסרט שלי עושה כבוד גדול למשפחה", באתר ynet, 5 בספטמבר 2016 עופרה עופר אורן, "פוטו פרג'": סרט תיעודי מרגש, בבלוג "סופרת ספרים", 8 בספטמבר 2016 אור סיגולי, ‏פסטיבל הקולנוע ירושלים 2016: סרטי התחרות הישראלית, באתר "סריטה", 7 ביוני 2016 הסרטים ב תחרות תיעודית בפסטיבל הקולנוע ירושלים 2016 וואלה! תרבות‏, פרג' יש רק אחד: צפו בטריילר של "פוטו פרג'", באתר וואלה, 17 באוגוסט 2016 המועמדים לשנת 2016 בקטגוריית סרט תיעודי ארוך, באתר האקדמיה הישראלית לקולנוע וטלוויזיה עכבר העיר אונליין, ביקורת קולנוע - פוטו פרג', באתר הארץ נחום מוכיח, עולים השבוע: פוטו פרג' ועוד, באתר "הבמה", 25 באוגוסט 2015 רותי שילוני, ‏הסיפור שמאחורי "פוטו פרג'" נחשף, באתר ‏מאקו‏, 21 באוגוסט 2016 - דקה 03:40-04:10